อยากทราบว่าทานยานี้แล้ว ฉี่จะม่วงมั้ยครับ?
สวัสดีค่ะ หากหมายความถึงว่า ยาallopurinolที่ทานอยู่จะทำให้ผลการตรวจปัสสาวะเพื่อหาสารเสพติดกลุ่มแอมเฟตามีนนั้นกลายเป็นผลบวก (หรือปัสสาวะเป็นสีม่วง) หรือไม่ คำตอบคือยา allopurinol ไม่ได้ทำให้ผลการตรวจปัสสาวะเพื่อหาสารเสพติดกลุ่มแอมเฟตามีนนั้นเปลี่ยนเป็นปัสสาวะเป็นสีม่วงค่ะส่วนยาที่อาจมีผลทำให้ผลตรวจปัสสาวะพบสารเสพติดกลุ่มแอมเฟตามีนเหมือนในผู้ที่ใช้สารเสพติดได้ เช่นยาโคเดอีน(codeine) เป็นยาที่ใช้เพื่อลดอาการไอ อาการปวดที่ค่อนข้างรุนแรง ยาเอฟีดรีน (ephedrine) ที่มักใช้เป็นยาผสมเพื่อบรรเทาอาการคัดจมูก ยาอะเซทิลซิสเทอีน(acetylcysteine) ใช้ละลายและขับเสมหะ ยาแรนิทิดีน(ranitidine) ซึ่งเป็นยาลดการหลั่งกรด บรรเทาอาการกระเพาะอาหารอักเสบ เป็นต้นยา allopurinol นั้นอาจทำให้เกิดผลข้างเคียงเกี่ยวกับปัสสาวะผิดปกติได้ แต่พบได้น้อยมากมาก เช่น ปัสสาวะขุ่น สีเข้มกว่าปกติ หรือมีเลือดปน เป็นต้น